**Representantskapsmøte i Trondrudvegen 2015**  
  
  
Protokoll fra Representantskapsmøte i Trondrudvegen 2015:  
Tid: Fredag 11. Desember 2015 kl. 19.00-22.30.  
Sted: Nystølkroken kafé  
  
Saksliste:  
  
**Sak 1.0 Konstitueringen av møte.**  
  
**1.1 Registrering av fremmøtte i Representantskapet**  
  
Lars Vestheim (Bøgaset), Thor Sjong (Natten), Helge Holm (Trondrudmarka), Olav Erik Tanberg(Natten, møter med fullmakt fra Knut Tandberg), Tore Ness (Trondrudmarka) og Bernhard Tanberg (næring). Vi er da 6 stk og vedtaksføre.  
  
Ikke møtt: Jan Gunnar Ness og Håvard Rustad (meldt forfall).  
  
**1.2 Godkjenning av innkalling.**  
  
Leder Tore Ness beklager at møte holdes litt senere enn vanlig. Han beklager også at innkallingen til Rep.møte kom svært seint til leder i Tverrlia 1.  
Styret har ventet på en rapport mht sikring av skråningen ovenfor info tavla nede ved Grasdokk brua. Den foreligger nå og har betydning for budsjett ol for 2016.  
  
Innkalling godkjent.  
  
**1.3 Godkjenning av dagsorden.**  
  
Dagsorden ble godkjent. Vanlige saker for Rep.møte.  
  
**1.4 Valg av referent.**  
  
Tore Ness ble valgt.  
  
**1.5 Valg av 2 personer til å undertegne protokollen.**  
  
Olav Erik Tanberg og Bernhard Tandberg ble valgt.  
  
**1.6 Valg av møteleder.**  
  
Leder Tore Ness ble valgt som møteleder.  
  
**Sak 2.0 Styrets Årsmelding for 2014.**  
  
Leder Tore Ness leser hele årsmeldingen for styret for 2014.  
Han skal rette opp ett par punkter i årsmeldingen. Dette mht at vi nå er registrert som "Lag og Forening" i Brønnøysund. Vi må derfor kalle det kontingent nå.  
  
Årsmeldingen godkjennes med disse merknadene og ny årsmelding sendes ut med disse rettingene.

**Sak 3.0 Godkjenning av resultatregnskap for Trondrudvegen for 2014.**  
  
Kassere Lars Vestheim gikk igjennom regnskapet for 2014.  
  
Driftsinntekter kr. 913.825,- (mot 997.872,- i 2013).  
Driftsutgifter kr. 2.156.774,- (mot 501.187,- i 2013).  
Dette gir et resultat (underskudd) på kr. 1.242.949,- (mot 496.485,- i 2013).  
Egenkapitalen pr. 31/12-14 er på kr. 1.242.347,- (mot 2.498.253,- i 2013).  
  
Det er 93 nye andeler i vegen for 2014. Dette gir en sum på kr. 200.200,- i andelstilskudd/kontigent for 2014. Se også noter for forklaringer til regnskapet.  
Utbedringen vi gjorde på Trondrudvegen våren 2014 kom på kr. 1.467.234,- og var under det styret hadde budsjettert med.  
  
Styret informerer Rep.møte mht at vi på ny må se på antall nye hytter i området. Vi sliter fortsatt med å få innmeldt alle nye solgte hytte tomter ol. Særlig fra Tverrlia, Golfen, K1 og K2 feltene med flere. Styret og velforeninger må se på dette igjen i 2015/16. Det er viktig for Trondrudvegen mht andelstilskudd, men også for ajur føring av alle medlemmer i vellene i området.  
  
Regnskapet ble godkjent som det foreligger.  
  
**4.0 Revisjonsberettningen for 2014.**  
  
Yngve Pettersen (Tverrlia 2) og Ole Gustav Ronten (Trondrudmarka) har revidert regnskapet for 2014.  
De skriver at resultatregnskap og balanse som den foreligger, gir etter vårt syn et godt bilde av Trondrudvegen.  
  
Representantskapet godkjenner Revisjonsberettning for 2014.  
  
Representanskapet vil at en autorisert Revisor skal revidere regnskapet vårt for framtiden. Styret er helt enige i dette.  
Pga. at vi nå endelig er registrert i Brønnøysund, er ikke dette noe problem. Se under punkt 10. Valg.  
  
**Sak 5.0 Budsjett 2016 og framover 5 år (se også sak 6.0 for mere).**  
  
Styret har i sommer/høst gjort vedlikehold/utbedringer på strekningen Einan (Bøgaset) til Alpinsenteret. Dette er et arbeid skulle vært gjort før den strekningen av vegen ble overført til Trondrudvegen for 10-15 år siden! Vi har skiftet ut en del masse i vegen, nytt bærelag og nytt toppdekke. Toppdekket vil bli utbedret til våren også, da det er best å legge på slikt dekke i vårløsningen av vegen. Vegen har fått bedre grøfter og den er rundet litt også. Dette for at vann skal renne bedre av vegen og ned i grøftene. Svingen opp mot Alpinsenteret har vært debattert lenge. Nå er vegen/svingen der senket ned med nesten 2 meter, og rettet ut så mye som vi kunne ift framtidig ny veg/kryss til Natten. El-kabel som Hallingdal Kraftnett har liggende i vegen måtte også senkes tilsvarende. Hall. Kraftnett tar sin del av den kostnaden.  
Denne utbedringen kom på kr. 893.000,- Trondrudvegen har lagt ut for dette nå, og vi krever dette inn igjen fra oppsitterne/medlemmene i Natten, Tverrlia og hyttene der oppe i 2016. Det gjøres etter Jordskiftedommen fra 1993 og senere.  
  
Det jobbes videre med utbedringer og hvor mye penger som skal brukes på vegen og andre ting kommende år.  
Styret legger fram tre prosjekter for Rep. skapet, som vi må vurdere de neste årene.  
Det er bygging av Strøhus ved Miljøstasjonen, Sikring av den store haugen nede ved Info tavla ved Grasdokk brua og eventuelt bedre/ny trase for vegen over Trondrudåne. Styret foreslår at det settes av kr. 1.5 millioner for 2016 og 1 million i 2017 og 2018 i 5 års budsjettet.  
  
A. Styret vil i 2016 bygge et Strøhus ved Miljøstasjonen til ca 1 million. Dette er godkjent av Rep. skapet i 2015 og blir utført i 2016 pga lang tid med anbud ol.  
Dette for å ha en bedre beredskap for grusing ved væromslag ol. Søknad er godkjent i Nes Kommune og av grunneier Hans Tandberg. Entrepenør Olaf O. Rukke fra Nesbyen skal bygge dette nå til våren.  
  
B. Sikre vegen mot utglidninger/ras nederst i vegen ved Grasdokk brua. Der er det en stor haug med en terrenghelning på 35-45´og en høyde på ca 40 meter. Styret har nå fått en rapport fra geolog Kalle Kronholm. Han konkluderer med tre mulige sikringstiltak.  
  
-Fjerne løsmasse i toppen av skråningen.  
-Støttemur i bunnen av skråningen og større plastring.  
-Erosjonssikring av skråningen med beplantning.  
  
Rep.skapet diskuterer disse tiltakene på møte. Det å fjerne masse på toppen kan være en god løsning. Hvor skal massen da kjøres? Er det grunneiere som trenger masse? Det kan være billigst for oss i vegen! Vi kan selv bruke massen med å fylle ut vegen nedenfor og legge om vegen litt i bunnen. Minuset med dette er at vegen får en litt skarpere kurve i starten av bakken. Vi snakker her om mye masse og det kan dreie seg om alt fra 10.000 til 30.000 kubikk! Kommer helt ann på hvor mye vi må ta for å oppnå det vi vil for å sikre skråningen der nede.  
Styret jobber videre med denne saken i 2016.  
  
Styret vurdere også å legge asfalt ca 400 meter fra Grasdokk brua og opp forbi Rømche svingen. Dette for å få bort vaskebrettene i de to første svingene der nede.  
Rep.møte ber styret vurdere tykkelsen på asfalten. Dette mht at det bør legges 140 kg asfalt pr m2. Dette betyr ca 5-6 cm tykkelse på asfalten. De ber oss også vurdere telerestriksjoner om våren. Vi kan ikke gjøre dette før vi har avklart hva vi gjør med den haugen nede ved Grasdokk brua, som forklart over her.  
Styret jobber videre med disse to saken og må se på de samlet.  
  
  
C. Ny trase over Trondrudåne eller utbedring av eksisterende trase.  
  
Vegen over Trondrudåne ble utbedret i 2014 og er bedre enn den var. Styret og Rep.skapet må vurdere kost nytte av å lage ny trase lengere opp. Da vil vegen få et jevnere stigningsforhold fra Miljøstasjonen og til krysset til Bøgaset.  
Dette henger litt sammen med punkt B over her. Blir vi ikke kvitt massen der nede, kan det være et alternativ å bruke den på ny trase litt lengre opp over Trondrudåne.  
  
Styret får også beskjed av Rep.skapet å intensivere grusing. Rep.skapet setter av kr. 20.000,- ekstra til mere grusing i vinter. Hyppigere væromslag gjør at vi ikke skal vente med å gruse. Samtidig må vi se ann været noe, og ha tålmodighet til å vente litt på grusing når det regner på vinteren når det ikke skal regne! Vi må se ann vær og føremeldinger noe. Det er flere veier som skal gruses også!  
Vi må også vurdere mere autovern lenger nedover i vegen også. Det er noen plasser mellom jordvollene, som bør ha autovern. Mulig vi bare forlenger de jordvollene som er der i dag. Kan bruke overskuddsmasse fra den haugen til dette også.  
  
**Sak 5.1 Vurdering av årsavgift per andel for 2016.**  
  
Styret foreslår uendret pris pr. andel for 2016. Dvs kr. 150,- pr. andel.  
Vi må vurdere dette på nytt neste år igjen. Vi vil da ha en bedre oversikt over framtidige utgifter/utbedringer på vegen. Fordeling av andeler er fastsatt i Jordskifterettsdommen  fra 1993. Den sier at Natten/Tverrlia m/flere har 5 andeler, Bøgaset har 4 andeler og Trondrudmarka har 3 andeler i Trondrudvegen.  
  
Rep.møte godkjenner dette.  
  
**Sak 6.0 Styret sin 5-års plan mht budsjett (se også kommentarer under punkt 5.0).**  
  
Styret skal bruke 2016 til videre vurderinger av framtidige utbedringer ol for Trondrudvegen.  
Rep.møte la noen føringer for jobben vår i 2015 og dette kan få konsekvenser for 2016 og videre framover. Må vi fjerne eller sikre haugen over info tavla nede ved Grasdokk brua, vil det nok ikke bli asfalt der nede i 2016. Da kan det utsettes til 2017 eller 2018.  
Styret forklarer også en eventuell utbedring av vegen over Trondruåne eller ny trasé litt lengere oppe i lia. Dette må vi vurdere i 2015 og se hva vi lander på.  
Utover dette ser ikke styret for seg andre store utbedringer.  
Styret kommer tilbake med utredninger ol om dette på neste års Rep.møte.  
  
Rep.møte godkjenner styret sin plan for årene som kommer.  
  
**Sak 7.0 Fakturering av næringsdrivende i området.**  
  
Styret foreslår til Rep.møte at vi viderefører ordningen fra 2015.  
Dvs at. Nesbyen Alpinsenter betaler kr 20.000,- og de andre næringsdrivende får minimumskravet som er lik en andel i vegen. Dette vil da gjelde for Nystølkroken Kafé og Golfen.  
  
Rep.møte godkjenner dette slik styret foreslår.  
Lars Vestheim sender ut faktura ol på dette nå for 2015 og det samme for 2016.  
  
**Sak 8.0 Andelstilskuddet for Trondrudvegen skal oppjusteres i 2016.**  
  
Dette har nå stått stille i 5 år, og det skal oppjusteres etter avtale i 2016.  
Det skal indeksreguleres etter økning i konsumprisindeksen.  
Kr. 7.700,- i oktober 2010 tilsvarer kr. 8.443,- i desember 2015.  
  
Representantskapet legger seg derfor på kr. 8.500,- nå med virkning fra 2016.  
Denne summen vil komme på faktura nå i januar 2016 og er da betaling for Andelstilskudd/kontingent for nye hytter/tomter solgt i 2015.  
  
Dette er svært viktig at grunneiere i området tar med seg videre og informerer kjøpere av nye hytter/tomter om framover.  
  
  
**Sak 9.0 Innkomne forslag.**  
  
Ingen innkommne forslag.  
  
**Sak 10.0 Valg**  
  
Tore Ness, Lars Vestheim, Knut Tanberg og Jan Gunnar Ness er på valg nå.  
  
Representantskapet sliter litt med kandidater fra Tverrlia 1, 2, 3 og 4, K2, Fjellandsbyen ol. Vi håper på bedre kommunikasjon fra dere der oppe til å enes om kandidater som vil sitte i deres Vel styre noen år, og dermed er aktuelle for styret i Trondrudvegen.  
Som leder i vegen stiller jeg gjerne opp på deres årsmøter (var på Natten sitt i påsken) for å informere flere om det som skjer i Trondrudvegen ol.  
  
Representantskapet gjør følgende enstemmige valg:  
  
Leder Tore Ness gjenvelges som leder for 1 år og styret for 2 år.  
Lars Vestheim gjenvelges for 1 år som styremedlem/kasserer.  
Knut Tanberg gjenvelges for 1 år som styremedlem. Avklares her mht sønnen Olav Erik Tandberg mht til fullmakter ol.  
Bernhard Tandberg velges for 2 år som styremedlem, og representerer næring.  
Thor Sjong var ikke på valg.  
  
Revisor:  Rep.skapet velger Revisor i BDO Hallingdal på Gol, Per Amund Brenno fra og med regnskapet for 2015.  
Dette pga av at styret vil ha en mere profesjonell gjennomgang av regnskapet og at vi nå er registrert riktig i Brønnøysund registrene.  
Vi ble registrert der i 2015 og har jobbet med det i flere år.  
  
  
  
  
  
  
  
Bernhard Tandberg                                              Olav Erik Tandberg